25/09/2009 | Administración LocalMunicipal
Camariñas
Aprobación definitiva da Ordenanza fiscal número 18 reguladora das taxas por dereito de exame

Anuncio de aprobación definitiva de aprobación da ordenanza fiscal nº18 reguladora das taxas por dereitos de exame Quedando elevado a definitivo os acordo inicial, adoptado polo Pleno deste Concello na sesión celebrada o día 31 de xullo de 2009 (publicado no BOP número 173 de 5 de agosto), relativo á imposición e ordenación da taxa por dereitos de exame e a aprobación da correspondente ordenanza fiscal; toda vez que durante o período de exposición pública do expediente non foi presentada ningunha reclamación. De conformidade co disposto no artigo 17 do Real Decreto Legislativo 2/2004, de 5 de marzo, polo que se aproba o texto refundido da Lei reguladora das facendas locais, publícanse agora os referidos acordos plenarios, así como o texto íntegro das Ordenanza Fiscal que resulta da devandita aprobación. De conformidade co artigo 19.1 do citado R. D. Legislativo, contra dito acordo poderá interpoñerse recurso contencioso-administrativo, sen prexuizo de calquera outro recurso que os interesados estimaran procedente. Acordo plenario: De conformidade co disposto nos artigos 20 e 57 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e de conformidade co disposto nos artigos 15.1, 16 e 17 do mesmo texto legal. Examinado e achado conforme o expediente tramitado para a imposición e ordenación da taxa por dereitos de exame e aprobación da Ordenanza fiscal nº 18 reguladora da taxa por dereitos de exame en razón da necesidade de posibilitar a financiación do servicio. Vistos os informes emitidos e documentación obrante no expediente, esta Alcaldía hónrase en propor ó Pleno a adopción do seguinte acordo: 1.- Aprobar provisionalmente a imposición e ordenación da taxa por dereitos de exame, así como aprobar o texto da Ordenanza Fiscal reguladora da mesma anexo á presente proposta.2.- Expoñer ó público o presente acordo mediante anuncios no Tablón de Edictos do Concello e no Boletín Oficial da Provincia durante o prazo de 30 días hábiles contados a partir do seguinte á publicación no Boletín Oficial da Provincia, a fin de que os interesados poidan examina-lo expediente e presenta-las reclamacións que estimen oportunas.3.- As reclamacións presentadas serán resoltas pola Corporación en Pleno, e de non existir, entenderase definitivamente aprobado o acordo provisional, debendo en todo caso á publicación no Boletín Oficial da Provincia do acordo definitivo, e do texto íntegro da Ordenanza. Artigo 1.º.-FUNDAMENTO E NATUREZA. En uso das facultades concedidas polos artigos 133.2 e 144 da Constitución, polo art.106 da Lei 7/85 de 2 de abril reguladora das bases do réxime local e o artigo 57 do TR 2/2004 da lei reguladora das facendas locais, e de conformidade co disposto nos artigos 15 a 19 do TRLRFL 2/2004, este Concello establece a Taxa por dereitos de exame, que se rexirá pola presente Ordenanza fiscal. Artigo 2.º.-FEITO IMPOÑIBLE. Constitúe o feito impoñible da taxa a participación como aspirantes en probas selectivas de acceso ou de promoción aos corpos e escalas de funcionarios ou ás categorías de persoal laboral convocadas polo Concello de Camariñas. Artigo 3.º.-SUXEITOS PASIVOS. Serán suxeitos pasivos da taxa as persoas físicas que soliciten a inscripción como aspirantes nas probas selectivas as que se refiere o artigo segundo. Artigo 4.º.- DEVENGO O devengo da taxa producirase no momento da solicitude de inscrición nas probas selectivas ou de aptitude ás que se refire o artigo 2.º, sendo preciso o pagamento da taxa para poder participar nelas. Artículo 5.º.- BASE IMPOÑIBLE E CUOTA TRIBUTARIA A cota tributaria ven determinada pola aplicación de unha tarifa segundo o grupo e subgrupo funcionarial ou categoría laboral asimilable ao que corresponda o proceso selectivo: As tarifas incrementaranse en 10,00 euros cando as probas selectivas requiran recoñecemento médico. Artigo 6.º.-SUPOSTOS DE NON SUXECIÓN. A presente ordenanza non será de aplicación ós procesos selectivos de persoal laboral temporal financiados na súa totalidade ou en parte con aportacións de outras administracións públicas. Artigo 7.º.-NORMAS DE XESTIÓN.1. O ingreso porá realizarse na caixa municipal, directamente na conta corrente que determine o Concello ou mediante transferencia dende calqueira entidade bancaria.2. Xunto á solicitude debe acompañarse o resgardo acreditativo do pago dos dereitos de exame. No caso de que o ingreso se fixera nunha oficina bancaria, deberá figurar na solicitude o selo da entidade que xustifique o referido pago.3. A falta de xustificación do abono dos dereitos de exame determinará a exclusión do aspirante. En ningún caso a presentación e pago no banco suporá a sustitución do trámite da presentación, en tempo e forma, da solicitude ante o órgano competente.4.-Cando por causas non imputables ó suxeito pasivo, a actividade técnica e/ou administrativa non se realice, procederá a devolución do importe correspondente. Por tanto, non procederá a devolución algunha dos dereitos de exame nos supostos de exclusión das probas selectivas por causas imputables ó interesado. Artigo 8.º. - INFRACCIÓNS E SANCIÓNS TRIBUTARIAS En todo o relativo a infraccións tributarias e ás súas cualificacións, así como ás sancións que correspondan, estarase ao disposto na Lei Xeral Tributaria e nas disposicións que a complementan e desenvolven. Artigo 9.º. - EXENCIÓNS E BONIFICACIÓNS De conformidade co disposto no artigo 9 do TR 2/2004, non se concederán máis exencións ou bonificacións que as que expresamente se prevean nas leis ou as que se deriven da aplicación dos Tratados Internacionales. DISPOSICIÓN FINAL. A presente Ordenanza fiscal, que foi aprobada polo Pleno da Corporación en sesión ordinaria celebrada o día trinta e un de xullo de dous mil nove, entrará en vigor o mesmo dia da súa publicación íntegra no Boletín da Provincia e será de aplicación a partir desta data, permanecendo vixente ata a súa modificación ou derrogación expresa. Camariñas, a 15 de setembro de 2009 O ALCALDE, Asdo.: Manuel V. Alonso de León